
Afklar klassifikationsbehov
Skabelon til delplan for forsyningssikkerhed er uklassificeret, når den ikke er udfyldt. 

Når delplanen påbegyndes og er i udfyldt stand, skal myndigheden indledningsvist afklare behovet for at klassificere delplanen. 

Valg af klassifikation sker i henhold til reglerne beskrevet i CIR1H nr. 10338 af 17/12/2012 vedr. cirkulære om sikkerhedsbeskyttelse af informationer af fælles interesse for landene i NATO og EU, andre klassificerede informationer sat informationer af sikkerhedsmæssig beskyttelse i øvrigt (Sikkerhedscirkulæret).



[bookmark: _Toc147323159]Indledning og formål
Denne delplan for forsyningssikkerhed er et supplement til den generelle beredskabsplan, der er udarbejdet af den sektoransvarlige myndighed og godkendt den [indsæt dato] og gælder frem til senest den [indsæt dato]. 

Delplanen har til formål at beskrive de forhold, der vedrører håndteringen af en forsyningskrise, således at den i beredskabsplanen besluttede krisestyringsorganisation hurtigt og effektivt kan løse forsyningskritiske problemstillinger.

Planen skal sikre optimal udnyttelse af tilgængelige ressourcer og værktøjer mhp. at reducere konsekvensen af forsyningskrisen og hurtigst muligt bringe forsyningssituationen tilbage til et normalt niveau. Delplanen kan håndtere både kriser, der direkte truer forsyningssikkerhed og forsyningssikkerhed i relation til andre typer af kriser, f.eks. en pandemi.

Til brug for udfyldelse af skabelon til delplan i forsyningssikkerhed henvises i øvrigt til, 

· vejledning i udarbejdelse af delplan for forsyningssikkerhed i den generelle beredskabsplanlægning, som er udarbejdet af Styrelsen for Forsyningssikkerhed (SFOS).
· Beredskabsstyrelsens materialer om beredskabsplanlægning (brs.dk).

Delplanen er udformet som en skabelon, hvor de tomme felter udfyldes igennem en arbejdsproces, hvor der skal tages stilling til en række generelle og specifikke forhold, der er udformet som hjælpespørgsmål.




1. [bookmark: _Toc147323160]Afklaring af regelgrundlag
Hvilke krav skal myndighedens beredskab leve op til i tilfælde af en forsyningskrise?

Hvilke love, regler og praksis danner grundlag for myndighedsområdets tilvejebringelse af forsyninger (f.eks. udbudslove, SKI-aftaler mv.)?

Findes der særlige love for forsyningssikkerhed på myndighedens område, som for eksempel Olieberedskabsloven på energiområdet[footnoteRef:1]? [1:  LOV nr. 354 af 24/04/2012 (Olieberedskabslov), https://www.retsinformation.dk/eli/lta/2012/354#Not1, tilgået 14/06/2023] 


Er der særlige lovbestemmelser for forsyningssikkerhed ifm. kriser, f.eks. begrænsning eller fordeling af udbud?

I så fald, under hvilke omstændigheder bliver disse bestemmelser aktiveret? 





 









2. [bookmark: _Toc147323161]Organisering og ledelse
Hvem er ansvarlig for forsyningssikkerhed i myndigheden?

Hvem er ansvarlig for denne delplan?

Hvilken funktion/enhed har ansvaret for at overvåge og håndtere forsyningssituationen for kritiske ressourcer inden for myndighedens område?

Indgår denne funktion/enhed særskilt i myndighedens krisestyringsorganisation, eller er der behov for at etablere parallelle mødefora eller invitere denne funktion/enhed med ind i myndighedens krisestyringsorganisation?

Har myndigheden selv kontrol over beslutninger vedr. forsyningssikkerheden, eller er der andre aktører – herunder private leverandører – som myndigheden skal koordinere med?
















3. [bookmark: _Toc147323162]Håndtering under forsyningskriser 
[bookmark: _Hlk129344542][bookmark: _Hlk129344441][bookmark: _Hlk125101378]Hvilke samfundsvigtige funktioner har myndigheden (helt eller delvist) ansvar for?

Er der et overblik over hvilke kritiske ressourcer, der er afgørende for understøttelse af de samfundsvigtige funktioner?

Er der tidligere erfaringer med forsyningsmæssige udfordringer relateret til kritiske ressourcer til understøttelse af de samfundsvigtige funktioner?

Er der risiko for udfordringer/yderligere udfordringer relateret til forsyningssikkerheden for kritiske ressourcer til understøttelse af samfundsvigtige funktioner?

Er de kritiske ressourcer til understøttelse af samfundsvigtige funktioner prioriteret mhp. trangfølge i behandling (såfremt der er aktuelle udfordringer håndteres disse før evt. potentielle udfordringer)?

Tag stilling til alternativ tilvejebringelse af kritiske ressourcer, herunder:

· Kan der trækkes på egne eller andres lagre? 
· Er der mulighed for at blive prioriteret af nuværende leverandør(er)?
· Er der mulighed for anvendelse af alternative leverandører med andre forsyningskæder?
· Er der mulighed for at substituere den/de kritiske ressource(r).
· Er der mulighed for at låne/leje den kritiske ressource af samarbejdspartnere?
I så fald i, hvilket omfang og under hvilke vilkår?
· Er der logistiske sårbarheder eller mulighed for alternative logistikaftaler under en krise? 















[bookmark: _Toc147323163]4. Aktivering 
Under hvilke forhold og af hvem aktiveres delplanen? 

Skal andre myndigheder eller private leverandører notificeres om aktiveringen? 















5. [bookmark: _Toc147323164]Kommunikation 
Er roller og procedurer fastlagt i forbindelse med myndighedens krisekommunikation?

Findes en plan for ekstern kommunikation i forbindelse med en forsyningskrise?
















6. [bookmark: _Toc147323165]Plan for øvelser 
Foreligger der en øvelsesplan, og hvordan ser denne ud? 

Hvilken type øvelse skal bruges til at teste planen (kontroløvelse, dilemmaøvelse, krisestyringsøvelse eller fuldskala-øvelse)?

Skal andre myndigheder/organisationer indgå i øvelsen?

Hvor og hvornår skal øvelsen afholdes?














[bookmark: _Hlk135209682]

7. [bookmark: _Toc147323166]Deaktivering og genopretning 
Hvem har ansvaret for at beslutte at nedskalere eller helt deaktivere beredskabet?

Hvordan foretages en prioriteret genopretning af funktioner?

Hvordan skifter ansvaret for at tilvejebringe kritiske ressourcer fra kriseorganisationen tilbage til den normale organisation?
















8. [bookmark: _Toc147323167]Evaluering 
Hvem har ansvaret for at evaluere forsyningskritiske hændelser samt øvelser?

Hvordan noteres og videreformidles viden fra evalueringer internt og eksternt?

Hvordan forankres viden fra evalueringer i ledelsen?

Hvordan implementeres tiltag til at forbedre forsyningssikkerheden på baggrund af hændelser og øvelser?







9. [bookmark: _Toc147323168]Program for styrkelse af forsyningssikkerheden
Er der behov for yderligere analyser, kortlægninger eller lignende for at skabe et overblik over sårbarheder i myndighedens kritiske forsyninger forud for en krise?

Skal der indledes dialog med andre myndigheder eller private leverandører med henblik på at styrke beredskabet under en krise? 

Hvilke kompetencer er nødvendige for at opdage og imødegå forsyningskriser? 

Har myndigheden de relevante kompetencer, og hvis ikke hvordan kan disse tilvejebringes?

Er der organisatoriske forhold, der skal adresseres for at styrke beredskabet ift. en forsyningskrise?  

